《次韵赵景明呈许明府》
宋代·喻良能

卜昼开英集，瑶林映珷玞。
顾惭梅隐吏，缪接范莱芜。
官柳春犹浅，江梅韵亦孤。
他年想风味，应有汭川图。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。